Evo je. Nuklearna elektrana Fukušima Daiči.
Ova snimka koju je ustupio TOEPCO
prikazuje stanje u elektrani u sedam sati.
Zbog snažne radioaktivnosti
naš helikopter ne može preletjeti elektranu.
Ovu je snimku objavio TOEPCO.
Evo je! To je zgrada reaktora!
Uz blokove 1 i 3,
vidimo i blok 4.
Na zgradi vidimo rupe od eksplozija.
Zidovi su se urušili i ostao je samo okvir.
Vidite li? To je poprište katastrofe.
Ljudi ondje i dalje rade, zar ne?
I to…
njih samo nekoliko desetaka.
FUKUŠIMA DAIČI BLIZU BLOKA 2
Kvragu!
Yamanishi! Ponesi mi ovo!
Dobro!
PREMA ISTINITIM DOGAĐAJIMA
Oprostite što je potrajalo.
Posvuda je otpad.
Vatrogasno vozilo još radi?
U zadnji čas.
Za deset minuta ponestalo bi goriva.
Brzo. Ne možemo dugo ostati ovdje.
-Previše je radijacije! -Da!
Idemo…
Evo. Dobro!
Što?
Samo malo.
Što?
Ovo je loše.
-Što je bilo? -Samo…
Zašto neće upaliti? Spremnik je pun.
Voda bi trebala teći…
Je li pumpa pokvarena?
Ne znam! Pokušat ću opet.
-Požuri se! -Dobro!
A sad?
TEHNIČKA EKIPA
Ima li tko iskustva s time?
Oprostite.
Oni obično to ne rade.
Povrh toga, posudili smo vatrogasno vozilo od nekoga.
Imaš pravo.
U svakom slučaju, pokušavajte dok je zračenje podnošljivo.
-Da, upravitelju. -I ja ću razmisliti.
Da, upravitelju.
Hvala.
Nastavite ubrizgavati.
Smislite nešto.
Previše je očekivati od inženjera elektrane
da znaju rabiti kola.
Da.
GRAD MUTSU, PREFEKTURA AOMORI DOM DJELATNIKA BLOKA 4, KIRIHARE
TOEPCO GRAD MUTSU URED AOMORI
Kirihara je.
Da.
I… gdje je sad?
Razumijem.
Hvala što ste nam javili.
Našli su Kokijevo truplo.
Iduća reportaža,
nastavlja se kaos nakon katastrofe u međunarodnoj zračnoj luci Narita
zbog navale stranaca koji pokušavaju otići u svoje države.
Od potresa…
Premijeru, američki stanovnici iznenada napuštaju Japan.
Pozvala ih je američka vlada.
Zbog toga i druge zemlje upućuju svoje građane da odu.
Zračne luke Narita i Haneda u kaosu su.
PREMIJER SHINJI AZUMA
Nazovi predsjednika SAD-a.
Da, premijeru.
Premijeru. Ovdje je.
Bok!
Zdravo!
Hvala vam na ovome.
Nema na čemu.
Upoznao bih vas sa svima, ali nema vremena.
Znam.
Osim toga, nisam došao samo radi povezivanja s političarima.
Trebam vaše mišljenje.
Ako barem uspijemo izvesti hladno gašenje,
izbjeći ćemo ono najgore.
Ali problem…
Problem je u tome
što ćemo ako ne uspijemo obuzdati reaktore?
Razumijem zašto se sada želite usredotočiti na to.
Kad Japan bude znatno kontaminiran,
pitanje je kako održati vladine institucije
i kako obnoviti naciju.
Točno.
Pretpostavljam da ste već svjesni toga,
no ako se i jedan reaktor destabilizira, izgubit ćemo kontrolu nad svih šest.
To nije moguće zaustaviti
jer ljudi ne mogu prići.
Kad bi se to dogodilo,
kako bi izgledalo?
OPSEG KONTAMINACIJE RADIJACIJOM
Područja u crvenom krugu
nalaze se na udaljenosti od 170 km od Fukušime Daičija.
Svatko tko ostane u krugu, umrijet će.
Nužno je prisilno preseljenje.
Zatim, žuti krug uključuje područja do 250 kilometara.
Ta područja treba evakuirati i zabraniti.
Bit će zagađena zračenjem
i sljedećih nekoliko desetljeća možda će biti i nenastanjiva.
„Nenastanjiva”?
To uključuje Tokio, Chibu i Kanagawu.
Svi će ti ljudi ostati bez doma?
Da.
Oko 50 milijuna ljudi neće imati gdje živjeti.
To nije sve.
Nebrojene korporacije morat će se preseliti.
Japansko gospodarstvo
prestat će funkcionirati idućih nekoliko godina.
Gotovo trećina japanskog teritorija
desetljećima će biti neupotrebljiva.
Nacija će biti
podijeljena na dva dijela između Hokaida i zapadnoga Japana?
Da.
To bi bila propast Japana.
NUKLEARNA ELEKTRANA FUKUŠIMA DAIČI
DANI NAKON KATASTROFE
ZAVRŠNI NASTAVAK
Dok smo izvidničkim zrakoplovom letjeli nad Fukušimom Daičijem,
zračenje u zraku iznosilo je 247 milisiverta na sat.
Odlučio sam da je daljnji rad nemoguć.
Nemojte to tako olako reći.
Znam da je rizik velik,
ali ako se voda ne može crpiti iz tla, moramo je helikopterima bacati iz zraka.
Strani mediji Japan počinju nazivati pustoši.
Moramo pokazati da vlada sve drži pod kontrolom.
Molim vas, smislite način.
Ako naši helikopteri budu u zraku
i dogodi se još jedna eksplozija,
helikopteri će se srušiti.
To će samo pogoršati situaciju.
Kad izbije rat u inozemstvu, Samoobrana surađuje.
Sad je Japan u opasnosti!
Ovo je vrijeme da Samoobrana izvrši svoj zadatak.
Oni su nam posljednja nada.
Kad sunce izađe, poslat ćemo još jednu izviđačku letjelicu.
Izmjerit ćemo zračenje
i odlučiti je li moguće dalje raditi.
FUKUŠIMA DAIČI BLIZU BLOKA 2
To je baš čudno.
-Uzmi svjetiljku! -Dobro.
Premračno je.
Hej, osvijetli ovamo!
Dobro.
Opet sam spojio osigurač. Kako je?
Ne valja. Nema promjene.
Osvijetli malo dalje.
Ništa ne vidim.
Dobro.
Razina vode?
Još je preniska.
Nema naznaka rasta.
A tlak?
Tlak primarne ljuske
iznosi 730 kilopaskala.
Što ćemo?
Dok se vatrogasna vozila ne miču, ne možemo pumpati.
Kamo se g. Araki evakuirao?
Što?
Seiji Araki iz Japanske službe za nuklearnu sigurnost!
Sad ću provjeriti.
NUKLEARNA ELEKTRANA FUKUŠIMA DAINI EVAKUACIJSKI CENTAR
G. Araki, zove vas upravitelj elektrane Yoshida.
Da? Araki je.
G. Araki!
Drago mi je što sam vas dobio.
Imamo problema s mobilnim signalom.
Ali bar sigurna telefonska linija radi.
Što trebate?
Imamo problema s ubrizgavanjem vode.
Zanima me kako da napunimo spremnik za vodu
vatrogasnog vozila.
JAPANSKA SLUŽBA ZA NUKLEARNU SIGURNOST
Sad ćete to raditi vani, zar ne?
Vidite li upravljačku ploču?
Da. Vidimo je uz pomoć džepnih svjetiljaka.
Koliko ljudi?
Četvorica.
Samo sam ih toliko mogao poslati.
Upravitelju,
to je vrlo složen postupak.
Četvorica nisu dovoljna.
Da netko bez iskustva
to radi u mrklome mraku…
Nije moguće.
Nemojte mi reći da nije moguće.
Bez obzira na mrak ili iskustvo, moramo to odmah obaviti!
Oprostite.
Ispričavam se.
Molim vas,
recite mi kako se to radi.
Molim vas, to nije mudro.
Ne želim zvučati okrutno.
Zbilja mislim da je nemoguće.
Čak je i meni trebala sva oprema
i upute nadređenoga, korak po korak,
kako bih to naučio.
Mislim da osoba koja to radi prvi put ne može uspjeti.
Žao mi je, upravitelju elektrane.
Idem ja.
Neka TOEPCO zamoli predsjednika.
Uz predsjednikovo dopuštenje
mogu odmah doći!
Ne mogu.
-Što? -Ne.
Ne mogu to dopustiti.
Ne mogu to tražiti od vas.
Kao zastupnik TOEPCO-a ne mogu od partnera tražiti
da se izlažu
takvomu riziku.
Da.
Pokušat ćemo se sami snaći.
G. Araki, hvala vam.
Vaša ponuda
zaista mi mnogo znači.
Zbogom.
Bijeli dim! Izlazi li iz bloka 4?
Vidimo bijeli dim.
Nije potvrđeno je li to potrošeno nuklearno gorivo.
Vidi se bijeli dim. Ponavljam…
-Voda iz bazena? -Da.
Vjerojatno je voda u bazenu počela isparavati.
Što kažu ljudi na terenu?
Traže da im dopustite da nastave.
Ne žele se evakuirati.
Reci im.
Da?
Reci im da nastave s operacijom.
Da, upravitelju.
I?
Ne valja. Razina slane vode i dalje ne raste.
Pokušaj ponovno.
Dobro! Još jedanput.
-Dobro. -Da.
-Hej, ponovno upali. -Dobro.
-Idemo. -Dobro.
Ništa?
-Opet. -Dobro.
Predsjedniče, molim vas.
Ništa ne tajim.
Nismo imali struje do jutros
pa nismo mogli pratiti stanje reaktora.
Evakuacija svih Amerikanaca
mogla bi poslati pogrešnu sliku cijelom svijetu.
Možete li razmisliti? Molim vas.
Poduzimamo sve mjere da obuzdamo situaciju,
a to uključuje i sigurnost svih Amerikanaca.
Naredio sam Samoobrani
da okupi posebnu postrojbu s više od 100 000 vojnika,
dvjesto helikoptera,
tristo zrakoplova i pedeset ratnih brodova.
Neviđene snage idu prema Fukušimi.
Traži potpuno otkrivanje informacija o Fukušimi Daičiju.
Šalju tim nuklearnih stručnjaka
i žele sudjelovati na sastancima.
Teško je organizirati…
Znam to!
A helikopteri?
Kako god,
moramo učiniti sve da poništimo nalog o evakuaciji!
Količina dima smanjuje se.
-Smanjuje se? -Da.
-To je dobar znak. -Da.
To znači da je voda u bazenu došla do dna?
To je jedina mogućnost.
Isparavanje prestaje kad padne temperatura,
no u trenutačnim uvjetima to nije slučaj.
-Imaš vezu s terenom? -Imam.
Yoshida je. Čujete li me?
Kawakami je.
Kawakami!
-Potvrdite dovod vode! -Dobro.
Žao mi je.
Dugo traje.
U redu je. Hvala.
Kako ide?
Imate li poteškoća s vatrogasnom pumpom?
Slana voda još nije potekla?
Pokušavamo cijelu noć, ali…
Oprostite.
Kawakami, preskočimo isprike.
Kawakami?
To me tako frustrira.
Nije da se bojim smrti.
Već 25 godina
živim s ovim generatorima.
A ne mogu učiniti nešto tako jednostavno.
Bijedno.
Vraćam se na posao!
Dobro jutro svima.
Dobro jutro!
Što radite tu?
G. Yoshida, niste mi naredili da dođem
pa sam došao sam.
Što ovo znači?
Nisam ovdje na TOEPCO-v zahtjev.
Došao sam svojevoljno.
Što god da se dogodi, čak i ako poginem, molim vas,
ne smatrajte se odgovornim.
I ja imam obitelj u Fukušimi.
Ne mogu posao prepustiti
amaterima poput vas.
Dobro. Možete li mi reći najnovije vijesti?
Imamo vatrogasno vozilo i pumpu na sjeveru.
Razumijem.
Gorivo ne ulazi…
-Koliko ljudi? -Trenutačno trojica.
Samo trojica?
MATERIJAL NA BAZI TUNGSTENA
-Može ovdje. Spustimo to. -Dobro.
Jedan, dva…
Tanji je nego što sam očekivao.
Ovime možemo blokirati zračenje?
Vjerojatno.
Prema znanstvenicima, učinkovitiji je od olova.
Ima praznina. Zatvorite sve.
-Zrak ne smije ući. -Oprostite.
-Slijedio si upute za gorivo? -Da.
Zapovjedniče!
Izviđačka se letjelica vratila.
Na 90 metara iznad zemlje
zračenje iznosi 87,7 milisiverta na sat.
Svaki helikopter može raditi najviše 40 minuta.
Prva helikopterska brigada
spremna je za polazak.
Razina vode iznosi
minus 1450.
To je manja promjena, ali napokon bilježimo rast.
-Sad se moramo pobrinuti o bazenu. -Da.
Moramo dovesti vodu
do petog kata zgrade reaktora.
Upravitelju Yoshida, čujete me?
Da?
U sjedište je stigao upit.
Iz triju građevinskih tvrtaka.
O čemu je riječ? Malo smo zauzeti…
Kad grade zgrade,
pumpaju beton na više katove.
Pitali su mogu li tako ubrizgavati vodu.
Što mislite?
Kolika je dužina?
Pedeset metara.
Rekli su da može doseći 15 katova.
Smjesta ih pošaljite!
Prvo moraju napraviti preinake.
Već smo pitali proizvođača.
S dostavom će pomoći policija i Ministarstvo prometa
kako bi mogli putovati do elektrane bez zaustavljanja.
Hvala vam lijepa!
Nastavite.
…nema naznaka da će se pogoršati i vjerojatno neće utjecati na let.
No očekuje se snažan zapadnjak
i nužan je oprez.
Što se tiče protoka vode,
nema promjena od jučerašnjeg sastanka.
Procijenit ćemo smjer vjetra na terenu
prije odabira prostora.
Da? Iguchi je.
Razumijem.
-Započnite zadatak. -U redu.
Prva helikopterska brigada, 104. taktička,
započinjemo misiju!
Započnite misiju!
KALIJEV JODID
Dobro!
Nastavi!
Stani!
Dobro, učvrstimo vozilo!
Razumijem.
Otvorit ćemo novi ured za vezu u uredu premijera.
Iako ne možemo dopustiti da Amerikanci sudjeluju na sastancima,
pregovaramo o tome da budu dostupni za brzu komunikaciju.
-Ovo je od ministra Matsumota? -Da.
Tražimo i pomoć
pomoćnika američkog državnog tajnika i američkog veleposlanika.
Meta je potvrđena.
Izgleda kao gljiva bombe u Hirošimi.
Jugozapadni je vjetar snažan.
Uskoro ćemo biti
iznad mete.
Pripremi se za vodu!
Meta je potvrđena.
Pusti vodu!
Puštam vodu.
Puštanje vode je u tijeku…
Puštanje dovršeno.
Dostava vode dovršena. Povlačenje.
DRUGO PUŠTANJE VODE, 9.52 SATA
Hoće li to biti dovoljno?
A produžena pumpa?
FUKUŠIMA DAIČI ZGRADA S REAKTOROM BLOKA 4
Uspjelo je!
Počnite ubrizgavati.
Počnite ubrizgavati!
FUKUŠIMA DAIČI ZGRADA S REAKTOROM BLOKA 1
Dobro!
G. Araki!
-Vatrogasno vozilo radi! -Da?
Prvo poradimo na tome.
Pozorno pratite.
-Radi li sve? -Da!
Dobro!
-Je li sve u redu? -Jest! Radi kako treba!
Dobro!
Sjajno.
Ulazi mnogo vode.
Razina je dobrano porasla.
Rekli su mi da se napokon hladi?
Da. Napokon smo vidjeli naznake
stabilizacije reaktora.
Iskreno poštujem muškarce i žene
Samoobrane koji su se hrabro borili na terenu,
kao i TOEPCO-ve zaposlenike.
Sjedinjene Države spremne su učiniti sve da pomognu Japanu.
Ako vam ikako možemo pomoći, samo nam recite.
Naša zemlja cijeni lijepe riječi
našeg najjačeg saveznika.
Možete li otkazati nalog za evakuaciju?
Žao mi je, premijeru.
Iako sad razumijem
koliko se vaša zemlja trudila obuzdati situaciju,
ne možemo povući nalog za evakuaciju
i želim da se svi Amerikanci evakuiraju iz kruga od 80 kilometara
od Fukušime Daičija.
Prošao je jedan sat otkako smo žirafom počeli ubrizgavati vodu.
Već smo uspjeli ubrizgati gotovo 100 tona vode.
Ozbiljno?
-Da. -Bravo.
Divno!
-Bravo. -Hvala.
SJEDIŠTE STOŽER ZA HITNE SLUČAJEVE
Sjedište! Potres! Prilično snažan!
Je li pumpa čitava?
Kako je na terenu?
Je li taj potres srušio pumpu?
Provjeravamo.
Molim te, izdrži…
Američka vlada savjetuje evakuaciju,
no veleposlanstvo je objasnilo da je to mjera sigurnosti.
Amerika je odredila krug evakuacije na 80 km,
ali japanska je vlada dosad govorila o 30 kilometara.
Jesmo li mi sigurni?
Znaju li kako bi teško bilo proširiti zonu?
Kako premjestiti starije i bolesne?
Bilo bi lijepo vidjeti da Japan i SAD dijele informacije
i zajedno rade na ovome.
Pa, istina je takva
da zbog nevoljkosti japanske vlade da preda informacije,
Amerikanci uskraćuju suradnju.
Postoje izvješća o tome da je vlada
odbacila vrhunske rashladne uređaje koje su Amerikanci ponudili.
U ovakvim je trenucima američko-japanski savez najvažniji.
Zašto vlada ne…
Situacija se popravlja. Zašto se mediji sad upleću?
I kakvi su to vrhunski rashladni uređaji?
Ako imaju takvo što, volio bih to vidjeti.
Odakle ta priča?
Pitali smo američku vladu,
ali kažu da ponuda uređaja za hlađenje nema osnova.
Čini se da je to samo nagađanje.
Možda napad na navodne vladine propuste
medijima daje dojam da su pridonijeli svemu ovome.
U svakom slučaju,
vlada je danima trpjela udarce.
ZATAŠKAVANJE NEPOGODNE ISTINE
U stvarnosti, unatoč medijskim izvješćima,
američka i japanska suradnja od toga se dana ubrzala.
Uz obalu prefekture Miyagi flota od sedam brodova,
uključujući nosač zrakoplova R. Reagan,
i eskadrila helikoptera pružali su potporu.
Osim toga,
zajedno s više od dvjesto nuklearnih stručnjaka,
10 000 zaštitnih odijela,
30 000 dozimetara
i nevjerojatna količina druge opreme
poslani su u Japan.
Žirafa je čitava!
Potres nije ostavio ogrebotinu!
Ubrizgavanje napreduje!
-Dobro! -To!
Koliko je ušlo?
Oko 150 tona. Razina vode porasla je na 3,7 metara.
Hvala Bogu!
Sjajno.
Hvala.
Nastavili smo neprestano ubrizgavati vodu
uz pomoć brojnih ljudi.
U zajedničkom su stožeru formirana četiri projektna tima.
Ne samo TOEPCO, i ministarstva gospodarstva, vanjskih poslova,
sigurnosne agencije, policija,
Agencija za upravljanje požarima i katastrofama
okupili su ekipu od ukupno 200 ljudi.
Počeo se stvarati sustav koji će osmisliti optimalnu reakciju.
Waguri!
Ovo neće uspjeti. Iznova!
Oprostite. Odmah se bacam na to.
Okreni prekidač.
Dobro.
Zašto su se reaktori stabilizirali nakon gubitka kontrole?
Naposljetku nismo našli konačan odgovor.
Kad si posve bespomoćan…
Mi smo izgradili nuklearnu elektranu,
no kad je izmaknula kontroli,
nismo imali pojma što ćemo.
Nastavili smo ulijevati svu raspoloživu vodu.
Cijevima smo ubrizgali vodu u jezgru reaktora,
posipali je odozgo…
i prskali zgrade izvana.
I stalno smo ponavljali
te korake.
Dobro, obje ruke.
-Svaka čast svima. -Hvala.
-Zdravo. -Bravo.
-I vama.
G. Maejima, sjednite.
-Boli li vas što? -Ne.
-Jeste li dobro? -Jesam.
-Sve je u redu. -Hvala.
Možete doći u tim za proizvodnju energije?
Zahvaljujući tom trudu,
preživio sam.
Imamo fotografiju. Možete li pogledati?
Mogu.
To je on.
Koki!
Svi smo ovdje!
Došli smo te odvesti kući!
Idemo kući zajedno.
Sigurno ti je bilo hladno.
Tako si dugo bio ondje.
Sad je gotovo.
Koki!
Bio si sjajan.
Bravo.
POKOP K. KIRIHARE
Nakon nesreće
dvojica zaposlenika izgubila su živote.
Šestoga travnja
održao se pokop za Kokija Kiriharu, koji je umro u podrumu bloka 4.
U IME PRIJATELJA U IME TOEPCO-A
Većina nas
nije mu mogla odati počast.
Stalno smo radili na uređajima za hlađenje reaktora,
čak i dok je ožujak prelazio u travanj.
Ljudi koji su stavili živote na kocku od 11. ožujka
cijeli se mjesec nisu odmarali.
I naši umovi i tijela ispitivali su nove granice iscrpljenosti,
a čak ni krvava mokraća više nikoga nije iznenađivala.
Osvrnemo li se, kako je sve to počelo?
U 50-im godinama 20. stoljeća,
dok je Japan prevladavao poraz u 2. svjetskom ratu
i postizao čudesan gospodarski rast,
javila se potreba za mnogo energije.
Jedan gram nuklearnog goriva uranija 235
može proizvesti energiju koja odgovara količini od tri tone ugljena.
Bio je to uistinu
tri milijuna puta snažniji izvor energije.
Japanci su vjerovali da će gospodarski rast trajati zauvijek.
Vidjeli su nadu u toj energiji budućnosti.
ENERGIJA ZA SVJETLIJU BUDUĆNOST
Poravnali smo brda,
potopili nasipe ispod oceana
i iskopali bujnu prirodu Chojahare u regiji Hamadori u Fukušimi
radi izgradnje nuklearne elektrane.
Elektrane koja će proizvoditi energiju budućnosti.
Sada, 40 godina poslije,
sljedeći je zadatak bio rastavljanje te elektrane.
U vrijeme gradnje
tko je mogao zamisliti da će doći dan
kad bismo namjerno uništili ovaj svjetionik nade
koji je osvjetljavao put prema budućnosti.
Štoviše,
vrijeme potrebno za demontažu trebalo bi biti 30 ili čak 40 godina.
Otpad koji su raznijele eksplozije vodika
bio je snažno ozračen
i ometao je ljude.
Čak i sad velika količina neiskorištenog nuklearnog goriva
ostala je u reaktorima.
SIJEČANJ 2017.
Kad je prestalo hlađenje,
nastale su visoke temperature
koje su istodobno otapale gorivo
i pomiješale ga s rastaljenom jezgrom reaktora,
pa se oboje nakupilo na podu.
Poznata kao „nuklearni otpad”,
ova masa radioaktivnog materijala
teži stotine tona.
Naravno, nijedan čovjek ne može joj prići.
Međutim,
nevjerojatna radioaktivnost materijala
ne dopušta nam da ga promatramo čak ni uz pomoć robota.
Procijenjena razina zračenja
iznosi 70 siverta na sat.
Ne 70 milisiverta.
Sedamdeset siverta.
Prema jednom istraživanju, nakon bacanja atomske bombe na Hirošimu,
izmjeren je jedan sivert zračenja
na udaljenosti od 1,5 km.
Kad bi čovjek proveo jedan sat u primarnoj ljusci bloka 2,
pretrpio bi zračenje
veće čak 70 puta.
VELJAČA 2019.
Nedavno smo napokon doznali
da je moguće premjestiti otpad.
Ali to je sve što znamo.
Još ne znamo kako ga iskopati ni gdje ga možemo pohraniti.
Još dugo nećemo naći način
da ga uklonimo.
Ne znamo koliko će nam trebati za trajno gašenje reaktora.
Stanovnici Hamadorija u Fukušimi
napustili su domove
te su morali napustiti rodni grad.
Preselilo se 117 000 ljudi,
a deseci tisuća domova ostali su prazni.
NUKLEARNA ENERGIJA ZA SVJETLIJU BUDUĆNOST
Stoka je ostala bez vlasnika
te je uginula.
S druge strane, divlje životinje djeluju živahnije nego ikad.
Teritorij koji su ljudi osvojili kad su počeli s gradnjom
godine 1966., sad je ponovno postao njihov.
Prije 40 godina
poravnali smo planine,
izgradili betonske zidove u oceanu
i divljim životinjama oduzeli stanište.
A sad su ljudi
ostali bez domova.
Možda je zbog manje automobila zrak čišći,
noćno se nebo lijepo vidi
i sjaj zvijezda ljepši je nego ikad.
POD INSPEKCIJOM
ZABRANJEN PRISTUP
NUKLEARNA ELEKTRANA FUKUŠIMA DAIČI 20 KM ODAVDE
Zapitao sam se
vraća li se Fukušima na staro.
Ali tomu nije tako.
Mračna baština širi se nadaleko.
Goleme umjetne građevine
koje smo nekoć zvali „svjetlijom budućnosti”
sada su problematična ostavština
s kojom će se morati nositi u idućim desetljećima.
Čovječanstvo je nemoćno pred prirodom.
S prekrasnim nebom i oceanom Fukušime na našim leđima,
danas je još jedan naporan dan tijekom kojega moramo čistiti
štetu koju smo nanijeli.
Dobro!
Hajde!
Dobro!
Više od tisuće stabala trešanja koja su posađena na području elektrane
bila su izvor stalne kontaminacije
te je većina posječena.
Ostat će samo otprilike 400 stabala.
Što mi sad preostaje?
S vremenom koje mi je ostalo…
Vrijeme koje ostaje…
Tako je.
Dani su mi odbrojeni.
Nakon nesreće rak mi je zahvatio tijelo.
U trećemu sam stadiju.
Kažu da će liječenje biti teško.
Mediji tvrde da je posrijedi trovanje radijacijom
te su to povezali s nuklearnom katastrofom,
ali ja krivim stres zbog reakcije na nesreću
i brojne godine pušenja.
Možda mogu nešto poduzeti
ako u seizmički izoliranoj zgradi
zabranim pušenje.
Vratimo se priči.
ISTRAŽNO POVJERENSTVO
S preostalim vremenom
ono što mogu jest
da budućim naraštajima govorim o katastrofi.
Naravno, mnogo toga ne smijem reći.
Međutim,
mogu ostaviti zapis
o svojim iskustvima u nuklearnoj elektrani Fukušima Daiči.
Bio sam ondje toga dana.
Vidio sam što se dogodilo.
Čuo sam zvukove, osjetio mirise
i preživio užas.
Samo oni koji su bili ondje
mogu ispričati tu priču.
Moglo bi se reći
da je to odgovornost onih koji su sudjelovali u tome.
Zato moram prenijeti ono što znam.
I zbog toga
još ne smijem umrijeti.
Odlučio sam još neko vrijeme
živjeti.
ELEKTRA TO-OH UPRAVITELJ ELEKTRANE
Odgovori koje ste nam dali danas,
ovisno o okolnostima,
mogli bi biti
objavljeni u javnosti kako ste ih izgovorili.
Je li to u redu?
Ja se slažem s time.
Dana 9. srpnja 2013., dvije godine nakon nesreće,
upravitelj NE Fukušima, Masao Yoshida,
preminuo je u 58. godini.
Njegovo svjedočenje nakon nesreće objavljeno je kao Yoshidino svjedočenje.
Uz TOEPCO-vo
Izvješće o analizi nesreće u Fukušimi,
bio je to zapis neprocjenjive vrijednosti
o nesreći u nuklearnoj elektrani.
Novinar Ryusho Kadota
intervjuirao je više od 90 ljudi koji su pomagali u nesreći.
Njegova su otkrića objavljena
u knjizi Na rubu: Insajderska priča o Fukušimi.
Serija se temelji na Yoshidinu svjedočenju,
Analizi nuklearne nesreće u Fukušimi i knjizi Na rubu.
U čast ljudi koji su tad bili prisutni
i na tome mjestu pokušali smo prikazati
njihove borbe, strahove i veliku odgovornost,
istodobno krateći i dramatizirajući
određene događaje i likove u svrhu priče.
I 2023. godine
nesreća u nuklearnoj elektrani Fukušima Daiči ostaje neriješena,
a trajno isključivanje traje i danas.
Prijevod titlova: Željko Radić